Ympäristöpalkinto Mynämäessä pienkiinteistöyhdistykselle — Mynämäen-Mietoisten lsy
Mietoistenlahti - luontoelämyksiä kaikille -hanke
Sijainti: Pääsivu / Ympäristöpalkinto Mynämäessä pienkiinteistöyhdistykselle
Ympäristöpalkinto Mynämäessä pienkiinteistöyhdistykselle
Luonnonsuojeluyhdistyksen puheenjohtaja Vesa Raivo ja sihteeri Sari Leino luovuttivat palkinnon pienkiinteistöyhdistyksen puheenjohtajalle Lauri Nummiselle.
Mynämäen-Mietoisten luonnonsuojeluyhdistys palkitsi tiistaina syyskokouksensa yhteydessä Mynämäen seudun pienkiinteistöyhdistyksen ympäristöpalkinnolla. Palkinnon otti vastaan pienkiinteistöyhdistyksen puheenjohtaja Lauri Numminen.
Pienkiinteistöyhdistys perustettiin 18 vuotta sitten, ja Lauri Numminen on toiminut sen puheenjohtajana 15 vuotta. Jäseniä on noin 350.
Luonnonsuojeluyhdistyksen puheenjohtaja Vesa Raivo muistelee edellisen palkinnon myöntämisestä olevan aikaa jo yli kymmenen vuotta. Nyt haluttiin palkita pitkään arvokasta työtä ympäristön hyväksi tehnyt pienkiinteistöyhdistys.
Perusteena palkinnon myöntämiselle oli muun muassa pienkiinteistöyhdistyksen vuosittainen energiakävely-tapahtuma, jota on järjestetty jo vuodesta 2011.
– Tapahtuman avulla yhdistys on tuonut esille uusiutuvan energian mahdollisuuksia asumisen ja liikkumisen hiilijalanjäljen vähentäjänä. Avoimet kodit -periaatteella toimiva tapahtuma on ollut hyvä tapa tutustua uusiutuvan energian ratkaisuihin käytännön kohteissa. Tapahtumissa on päästy testaamaan myös sähköpolkupyöriä, perusteluissa todetaan.
Ympäristön hyväksi yhdistys on myös toiminut järjestämällä kaksi kertaa aurinkosähkölaitteiden yhteishankinnan. Niiden kautta on alueelle toteutettu lähes 50 aurinkosähköjärjestelmää.
Yhdistys ylläpitää jäsenistölleen omakotitalkkaritoimintaa sekä vuokraa erilaisia laitteita.
– Kiertotalous on kasvava trendi. Ympäristön kannalta kestävämpää on se, että laitteita, joita tarvitaan harvoin, lainataan eikä osteta omaksi. Myös palveluiden ostaminen on osa kiertotaloutta, Vesa Raivo muistutti.
Yhdistykset ovat myös tehneet keskenään yhteistyötä. Ne muun muassa järjestivät Hajautettu energiantuotanto -seminaarin vuonna 2010.
Mynälahti
Mynämäen kirkon naakat
Mynämäen arvokkaat luontokohteet
Energiailta-esitykset 2010
Tornien taisto 2010
Osmo Kivivuori: Suojellut luontotyypit
Geologiaretki 25.9.2010
Hajautettu energiantuotanto -seminaari